Dmitri Adams

Dmitri Adams (kuni 20. augustini 1923 Dimitri Jegoroff, Dmitri Jegorov; 4. mai 1887 Tartu – surma aeg ja koht teadmata) oli Eesti arst ja sõjaväelane (kapten).

Ta lõpetas 1911. aastal Keiserliku Sõjaväemeditsiini Akadeemia arsti astme väärilisena cum laude.

1913–1914 töötas ta raudtee jaoskonnaarstina Kovelis, sai 1914 kolleegiumiassessoriks. Seejärel mobiliseeriti ta Vene sõjaväkke, kus teenis 1914–1915 Belehjevski jalaväepolgus ja 1915–1918 tagavaraväe hospidalis kõrva-, nina- ja kurguhaiguste osakonnas. 

1919. aastal oli ta eraarst Tartus, 1920–1921 teenis 4. piirikütipataljonis, Kalevlaste Malevas ja 3. üksikus jalaväepataljonis, arvati reservi 27. augustil 1921. Tsiviilis töötas ta Suure-Kõpu, alates 1932 Esna jaoskonnaarstina. 1933 asus ta Tallinna, praktiseerides ja puhates suvel Elvas. 1936 läks ta Mihkli, seejärel Tori jaoskonnaarstiks. 1938. aastal sai ta Narva raudtee ambulatooriumi juhatajaks.

Kirjandus 
 Helbe Merila-Lattik. Eesti arstid 1940–1960. Lk. 127.

Välislingid 
 Ohvitseride andmekogu

Eesti arstid
Arstide Koja liikmed
Kalevi Üksiku Jalaväepataljoni koosseis
3. Üksiku Jalaväepataljoni koosseis
Sündinud 1887
Surmaaeg puudub